ફિલ્મ શરૂ થયાની થોડીક જ મિનિટોમાં તમને જાણ થઈ જશે કે હવે આગળ શું થશે. અત્યાર સુધી અનેક વાર ફિલ્મમાં લેવામાં આવ્યા હોય એવા ટિપિકલ સીન અને સંજોગો દેખાડવામાં આવ્યા છે. ડ્રામા અને રમૂજને એકદમ અર્થહીન રીતે સરળતાથી એકબીજા સાથે ગૂંથવામાં આવ્યાં છે. બૉલીવુડની કોઈ પણ ફિલ્મમાં રંગ, ખુશી અને ઉત્સાહ જેવા રસ પૂરતો લગ્નનો વિષય આ ફિલ્મમાં મુખ્ય છે. આખી ફિલ્મનો પ્લૉટ યોગ્ય વર અને કન્યાની શોધ પર આધારિત છે. જોકે આટલી બધી અસમાનતા હોવા છતાં ફિલ્મમાં કલાકારોની જોડીઓ બરાબર બનાવવામાં આવી છે. ડિરેક્ટર સાજિદ ખાનની ૨૦૧૦ની ‘હાઉસફુલ’ની આ સીક્વલને મગજ બાજુમાં રાખીને માણવા જેવી છે. ડિરેક્ટરનું આકર્ષણ હજી પણ ’૭૦ અને ‘૮૦ના દાયકાની ફિલ્મો પર આધારિત હોય એમ તેમણે ફિલ્મમાં ઘણી જગ્યાએ એ સમયગાળામાં બનાવવામાં આવેલી ફિલ્મો પરથી પ્રેરણા લીધી હોવાનું જણાઈ આવે છે. આટલી મોટી સ્ટારકાસ્ટ હોવા છતાં ફિલ્મમાં દરેક કલાકાર લગભગ એક જ પ્રકારનો વિનોદ કરતો હોય એવું લાગે છે.